D'esta parte la uembra ye venita d'alto, d'a punta Mener (2.453 m) que finca a l'este d'a valle. La Liena Mala e el cubil·lar d'Alto forman un pacot pretato d'esta montanya, a on siempre se puede trobar nieu, dica quan en es altros puestos d'a valle ya se'n ye desfeta. Punta Mener ye deseparata d'as puntas Sonque (2.427 m) e Marcatiecho (2.627 m) per el barranque de Tringonier que, baixando per Plana Fita de primeras e Faixas royas disprés, naixe per dos mans diferents d'el plan de Marcatiecho -estiva de bestiar- e lIbonet, como no be d'escapar-se-les á's mutos escursionistas que coneixen prou bien el puesto, encara que siya més con o nombre castellanizato de "Trigoniero".